Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
USA hoogustab püüdeid
laiendada Iisraeli rahumeelset lõimumist Lähis-Idas.
Iisraeli välisminister Eli Cohen
lõpetas 4-päevase riigivisiidi Filipiinidele ja Lõuna-Koreasse,
kus kinnitas hädavajadust hoida ära Põhja-Korea 2.0 teke.
Hoolimata RAEA häirekellast Iraani hoogustuva arenduse kohta
vägagi tõenäoliselt tuumarelvakava vallas
tegutsevat USA kulisside taga ajutise leppe sõlmimise nimel.
USA toetab Iisraeli ja taotleb tema tihedamat lõimumist Lähis-Idas,
tuginedes Jeruusalemma rahulepetele Egiptuse ja Jordaaniaga
ning hilisematele Aabrahami lepetele.
Pidukõnes Iisraeli saatkonnas pealinnas Washington’is
Iisraeli 75. iseseisvuspäeva puhul
rõhutas USA asepresident Kamala Harris,
et Washington’i toetus Jeruusalemma julgeolekule
on nii USA strateegiline huvi kui ka ’üks õige tegu'.
USA-Iisraeli suhete keskmes
on USA raudkindel toetus Iisraeli julgeolekule.
See toetus
See toetus püsib mitte üksi seepärast, et see on USA strateegilistes huvides,
vaid et see on ka üks õige tegu.
Tasub märkida, et oma kõnes kasutas Harris ilmselt võimalust
taunida Iisraeli valitsuse kohtureformi kavatsust Jeruusalemmas,
väites, et USA-Iisraeli suhete vundament,
mis sisaldab demokraatia tugevdamist kummaski riigis
tugevate asutuste, võimude lahususe ja ’sõltumatu kohtunikkonna’ abil,
ei näi sobivat siinsele Jeruusalemma ladvikule.
Vastuseks neile sõnadele kinnitas Iisraeli välisminister Eli Cohen
intervjuus Iisraeli riigiraadiole Kan:
’Kui küsida temalt, mis teda kohtureformi osas häirib,
ei suudaks ta nimetada ainsatki teda häirivat klauslit.’
Nende sõnade tõttu kontakteerus USA saadik Iisraelis Tom Nides
Iisraeli välisministriga ja palus tal teha avalduse selgitamaks,
et tal pole midagi USA asepresidendi vastu.
Minister Cohen nõustus USA saadiku palvega ja avaldas oma Twitteri kontol:
’Pean sügavalt lugu meie liitlasest Ameerika Ühendriikidest
ja asepresident Harris’est, tõelisest Iisraeli sõbrast.’
Veel rõhutas minister Cohen, et Iisraeli justiitsreform
on siseriiklik küsimus, mis on hetkel konsolideerimise ja dialoogi järgus.’
Ta kordas ka Jeruusalemma lubadust,
et ’Iisraeli riik jääb demokraatlikuks ja liberaalseks nagu ikka’.
Käsitleme veel USA asepresidendi kõnet Washington'is,
kus ta toonitas ka vajadust lõigata edasist kasu
mineviku lepetest, et lõimida Iisrael tihedamalt Lähis-Idas.
Meie valitsus usub, et Iisraeli, selle regiooni ja USA julgeoleku tõstmiseks
peame jätkama Lähis-Ida ehitamist, mis oleks lõimunum ja põimunum.
Seepärast jätkame ehitust alusele, milleks on Iisraeli rahulepped
Egiptuse ja Jordaaniaga,
aga ka Iisraeli ajaloolised lepped ÜAE, Bahreini ja Marokoga.
Seejuures teeb Biden’i-Harris’e valitsus jätkuvalt tööd,
et ehitada üles maailm, kus iisraellased ja palestiinlased
saavad elada ohutult ja turvaliselt
ning neil on võrdselt vabadust, jõukust ja demokraatiat.
Ja usume, et parim viis selle sihi saavutamiseks
on kahe riigi loomine.
Tuleb märkida, et ehkki Biden’i valitsus
edendab endiselt rahvusvaheliselt taotletavat kahe riigi lahendust
Iisraeli-Palestiina konfliktile,
näib nii Jeruusalemmas kui Ramallah’s puuduvat poliitiline tahe
pidada tõsist dialoogi.
Seevastu Iisraeli kaitseaparaat ja Palestiina julgeolekuaparaat
tegutsevad vägagi aktiivselt ja kooskõlastatult,
vastustades ühiselt palestiina terrorirakke,
mis on seotud kas islamistliku Hamas’iga
või Iraani käsilase Palestiina Islamidžihaadiga,
aga ka muude sarnaste harudega.
Palestiina Omavalitsus teeb seda oma huvides,
et säilitada võim palestiinlaste üle,
kes elavad Läänekaldal Judea, Samaaria ja Jordani oru aladel,
Iisraeli huvi on aga ära hoida rünnakuid
Iisraeli kodanike või alade vastu,
aga ka ennetada Iraani ja Moslemi Vennaskonna
sisseimbumist nimetatud aladele.
On ka oluline rõhutada, et vähem kui kuu tagasi
üllitas Islamirevolutsiooni Kaardiväe Quds-üksuse komandör
kindralmajor Ismail Qa’ani avaliku kirja
mitmel palestiina rahvusvahelises mõttes terrorirühmade võrgulehel,
milles ta kordas Teherani vankumatut toetust
Palestiina parteidele, mis valisid vägivalla tee juudiriigi vastu.
Oma kirjas kuulutas kindral Qa’ani ka ajatolla režiimi lubadust
kasutada kõiki oma käsutuses olevaid vahendeid,
toetamaks Palestiina nn. ’vastupanutelge’,
kuni - Iraani kindrali sõnutsi - ’lõpliku suure võiduni’ Iisraeli üle.
Vastuseks avaldas islamistliku Hamas’i juhtkond tänu
Iraani ’tingimusteta’ ja strateegilise toe üle,
kuulutades ühtlasi: ’Iraan on palestiina vastupanu ja vastupanutelje
kindel tugi peavõitluses sionistliku vaenlase ja USA hegemoonia vastu.’
Samal ajal ei vaata Iisraeli julgeolekuaparaat tegevusetult pealt
Iraani pidevaid püüdeid kasutada ära palestiina rahva ilmset rahuolematust
Palestiina Omavalitsusega ja selle juhi, president Mahmoud Abbas’iga.
Operatsiooni Laintemurdja raames
tegid Iisraeli Kaitseväe (IKV), Julgeolekuameti (IJA) ja piiripolitsei
eriüksused ulatuslikku terroritõrjet Judeas, Samaarias ja Jordani orus,
mille käigus vahistati 32 terrorismis kahtlustatavat
ainuüksi viimase 72 tunni jooksul.
Iisraeli sõdureid rünnati mitmel korral küll omavalmistatud lõhkekehade,
Molotovi kokteilide ja tulirelvadega, kuid teateid nende vigastustest polnud.
Seevastu sai mitu palestiina püssimeest haavata
tulevahetuses Palestiina linna Ramallah’ lähedal.
Muid uudiseid: Iisraeli välisminister Eli Cohen
lõpetas eile õhtul 4-päevase ringreisi Filipiinidele ja Lõuna-Koreasse.
Reis Manila’sse algas esmaspäeval,
mil minister Cohen’ist sai 56 aasta järel esimene Iisraeli välisminister,
kes Filipiinide pealinna väisanud.
Visiidil, mis hõlmas eraldi kohtumisi
president Bongbong Marcos’ega ja välisministri Enrique Manalo’ga,
käsitleti peamiselt pingutusi
kahepoolsete suhete edendamiseks Jeruusalemma ja Manila vahel,
aga ka ühishuve üleilmse julgeoleku asjus.
Seejärel sõitis minister Cohen Lõuna-Koreasse,
kus kohtus Soulis ametivend Park Jin’iga.
Kaks välisministrit keskenesid
kiiresti kasvavale majanduslikule partnerlusele kahe riigi vahel,
mis kasvas 20% võrreldes 2021. a.-ga.
Aruteludel käsitleti ka kummagi riigi sarnaseid julgeolekuprobleeme,
mis lähtuvad mh Põhja-Koreast ja Iraani Islamivabariigist.
Pärast kohtumist minister Park’iga kasutas Cohen võimalust
käia Põhja- ja Lõuna Korea vahelises demilitariseeritud tsoonis,
kus rõhutas vajadust hoida ära Iraani muutumine Põhja-Koreaks 2.0.
Oleme Põhja- ja Lõuna-Korea vahel demilitariseeritud tsoonis,
maailma ühel tundlikuimal piiril,
mis eraldab liberaalset, valgustatud ja demokraatlikku maailma
tuumarelvaga diktatuurist, mis on ohuks mitte ainult Lõuna-Koreale,
vaid kogu maailmale.
Maailm peab tagama, et Iraan ei muutuks Põhja-Koreaks 2.0.
On aeg teha raskeid diplomaatilisi otsuseid,
mis ei laseks Iraanil tuumarelvastuda, mis ohustaks üleilmset stabiilsust.
Tuleb rõhutada, et Rahvusvahelise Aatomienergia Agentuuri (RAEA)
juhatuse kvartalikoosolek Viinis peaks lõppema homme.
Ehkki liikmesriigid ei otsustanud rakendada karistusmeetmeid
Iraani Islamivabariigi tuumakava vastu,
oli tuumavalvekoer üksmeelne ajatolla režiimi trotsliku tuumategevuse osas,
mida arendatakse ilma usutava tsiviilotstarbeta, nagu möönis ka USA.
Peadirektor Grossi ütles viimases teates selgesti,
et Iraan laiendab endiselt oma tuumategevust viisil,
millel puudub usutav tsiviilotstarve.
Usume, et RAEA on teinud suuri pingutusi Iraaniga suhtlemiseks
paljudes neis ammustes küsimustes, mis puudutavad tagatisi ja kohustusi.
Ja meil on rõõm näha, et RAEA ja Iraan suutsid leppida kokku
kontrollkäikude sageduse ja mahu tõstmiseks Iraani rikastusrajatistes.
Sellegipoolest on Iraani režiimi tahe koostööks endiselt üpris puudulik
ega vasta kindlasti ootustele, mille juhatus pani paika novembris.
Ja nii veename jätkuvalt Iraani tegema täit koostööd Agentuuriga
ja täitma oma kohustusi, mis võetud märtsikuises ühisavalduses RAEA’ga.
Tänan vaatamast TV7 Iisraeli Uudiseid!
Kui meie saated, mida rahastavad eranditult vaatajad - nagu sina -,
on sulle õnnistuseks, võid teha meile annetuse,
mis võimaldab meil jätkata tööd siin Jeruusalemmas.
Paluge ka meie tagakiusatud usuvendade-õdede eest üle ilma,
rahu Jeruusalemmale ja päästet Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle homme samal ajal.
Tõlge: Sulev Kivastik